OpenLLM-France/wikimedia huggingface dataset:
# Juab konderria (Utah)

Juab konderria (ingelesez: Juab County) Utahko konderri bat da, Ameriketako Estatu Batuetan. Hiriburua Nephi da. 2010eko zentsuaren arabera 10.246 biztanle zituen, Juab kilometro koadroko azaleran.

## Geografia

Juab konderriak 8.822,53 kilometro koadro ditu. Horietatik 36,57 ura dira. Beste 8.785,96 lurra dira. Biztanleria dentsitatea 1,16 da.

## Demografia

2010eko zentsoan bizi ziren 10.246 pertsonetatik 10.010 txuriak edo hispanoak dira. Horietatik hispano edo latino kategorian 379 dira. 21 beltzak edo afroamerikarrak. 75 amerikar natiboak ziren eta 15 Hawaii edo Pazifikoko irletako natiboak. 22 asiarrak ziren. Bestelako arraza bat kategorian 5 biztanle daude. Bukatzeko euren burua arraza bat baino gehiagotan 98 pertsonek kokatzen zuten.

### Biztanleria piramidea
## Kanpo estekak

* Datuak: Q26689
* Multimedia: Juab County, Utah / Q26689
# Ju Chun-sam

Ju Chun-sam arkularia da. Ipar Korea ordezkatu zuen 1972ko Udako Olinpiar Jokoetan.

## Erreferentziak

* ↑ Ju Chun-Sam

## Kanpo estekak

* Datuak: Q74805867
# Jožef Stefan

Jožef Stefan (Saint Peter, Austriar Inperioa, 1835ko martxoaren 24a - Viena, 1893ko urtarrilaren 7a) esloveniar jatorriko fisikaria izan zen.

## Biografia

Vienako unibertsitateko irakasle izan zen. Gasen teoria zinetikoari eta erradiazioari buruzko lanak egin zituen, eta Stefan-Boltzmanen legea azaldu zuen. Stefan-Boltzmannen legea gorputz beltz baten gainazal banakoak denbora banakoan igortzen duen energia bere tenperatura absolutuaren (T) laugarren potentziaren araberakoa da: E = sT$^4$. s Stefan-Boltzmannen konstantea da, eta hau da bere balioa: 5,6697 x 10$^{-8}$ W m$^{-2}$K$^{-4}$.
Gasen zabaltze-gertaeren teoria bat ere azaldu zuen, eta gasen eroankortasun termikoa aztertu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q16581
* Multimedia: Josef Stefan / Q16581
# Jožin z bažin

Jožin z bažin (1977) Ivan Mládek musikari eta umorista txekiarraren abesti ezagunenetako bat da. Are gehiago, bere "Counteryshow" telebista-saioan "Nazio Ereserki" deitu zion. 2008ko urtarrilean, abestia ezaguna egin zen Polonian, irratiko zenbait hitlist irabazita. Hungarian, Austrian eta Errusian ere ezaguna da, blogetan kultuzko jarraipena du eta hainbat itzulpen eta bertsio ezberdin ditu.
Abestia zingiretan bizi den munstro gizajale misteriotsu baten ipuin surrealista da (Jožin z bažin 'zingiretako Joxepe' moduan itzul daiteke). Abestian, azkenean, fumigatzeko tresna edo lainoztagailu bat erabilita garaitzen dute munstroa.

## Ipuina

Abestia Erdi Aroko ipuinen parodia da, non zaldun ausart batek munstro ikaragarri batek izuturik daukan urruneko erresuma bat salbatzen duen, eta sari gisa printzesarekin ezkontzea eta erreinuaren erdia jasotzen duen.
Abestian, Moravia eskualde txekiarrean zehar Škoda 100 bat gidatuz doan gizon batek Jožin izeneko munstro batek izuturik daukan herrixka bat aurkitzen du; munstroak batez ere Pragako turistak jaten ditu. Tokiko etxalde komunaleko (txekieraz: JZD) presidenteak JZDaren erdia eta bere alabaren eskua agintzen dizkio, baldin gizonak munstroa garaitzen badu. Gizonak fumigazio-hegazkin bat eskatzen du, munstroaren aurka egiteko ezagutzen den arma bakarra, Jožin harrapatu, eta zoo bati saltzea erabakitzen du.

## Bertsioak

Kabaret pod Wyrwigroszem izeneko kabaret poloniar batek Donald Tusk Poloniako lehen ministroari buruzko Jožin z bažin kantuaren parodia sortu zuen, Donald marzy ('Donald ametsak') izenburupean. Мурзилки International talde errusiarrak errusiar parodia bat egin zuen Путин едет в Пикалёво ('Putin Pikalyovora doa') izenekoa, Vladimir Putin Errusiako lehen ministro ohiari eta egungo presidenteari buruz. Abestiaren bertsio serbiarra ere bada: Medo Brundo 'Brundo hartza'. Badira baita ere abestiaren hainbat parodia lituanieraz, nagusiki herrialdeko politikari zorigaiztokoenei eta Andrius Kubilius lehen ministro ohiari buruz. Ivan Mládeken Banjo Band-ek Jožin z bažin abestiaren bertsio poloniarra sortu zuen.
Metallica heavy metal talde estatubatuarrak abestiaren bertsio bat jo zuen 2018an, Pragan eskainitako kontzertu batean.

## Erreferentziak

* ↑ «Metallica zahrála v Praze Jožina z Bažin - Novinky.cz» www.novinky.cz (Noiz kontsultatua: 2021-02-25).
* ↑ «Metallica zahrála v Praze. Došlo i na Jožina z bažin a práškovací letadlo» iRozhlas.cz.

## Kanpoko estekak

* Bideoa ingelesezko azpidatziekin YouTuben
* Jatorrizko bideoa kalitate altuagoan YouTuben
* Partiturak musescore.com webgunean
* Datuak: Q2526112
# Jquery

Jquery liburutegi bat da edo Javascripten framework bat. Hasiera batean John Resig-ek sortua da eta HTML dokumentuekin lantzeko modua errazten du, baita ere DOM dokumentuak maneiatzea, gertaerak maneiatzea, animazioak garatzea eta AJAX teknikarekin elkarrekintza web-orrietan gehitzea.
2006ko urtarrilaren 14an New YorkekoBarcamp Barcamp-en aurkeztu zuten.
Jquery software librea da eta kode irekia, lizentzia bikoitz bat dauka: Licencia Mit eta v2 motako GNU General Public License, beraz bere erabilera baimenduta dago proiektu jabedun eta askeetan.
JQuery, beste liburutegi batzuen modura, Javascripten oinarritutako funtzionalitate serie bat eskaintzen du beste era batera kode askoz gehiago eskatuko luketenak, hots, liburutegi honen funtzioekin emaitza onak lortzen dira denbora motzagoan eta leku txikiagorekin.

## Ezaugarriak

* DOM elementuen aukeraketa.
* Interaktibitatea eta DOM zuhaitzaren aldaketak, CSS 1-3 turrustazko estilo-orrietarako euskarria sartuta, eta Xpathen oinarrizko plugin bat
* Gertaerak.
* CSS estilo-orriaren manipulazioa.
* Efektuak eta animazioak.
* Animazio pertsonalizatuak.
* AJAX.
* Plugin-ak onartzen ditu.
* Arakatzailearen informazioa eskuratzeko era askotako erabilgarritasunak, Objektuekin eta bektoreekin operatzea, funtzioek kodetzen du, trim> bezalako funtzioak (Kentzen du karaktereen kate baten hasierako eta bukaerako zuriuneak), eta abar.
* Bateragarria hainbat arakatzailerekin: Mozilla Firefox 2.0 +,Internet Explorer 6+,Safari 3+,Opera 10.6+ eta Google Chrome 8+.

# Erreferentziak

* ↑ jQuery erabileraren Lizentziak. .
* ↑ Bateragarritasuna web arakatzaileekin. .

## Kanpo estekak

* Datuak: Q230036
* Multimedia: JQuery / Q230036
* MediaWiki: JQuery
# Itxartu

Itxartu :
| Sorrera: | 1976 |
| Egoera: | Aktiboak |
| Webgunea: | www.itxartu.com |
Itxartu
Getxoko Algorta auzoko (Bizkaia) talde kultural bat da. Itxartuk euskal kulturaren inguruan dabiltzan hainbat kide biltzen du bere baitara. Izan ere, taldearen helburua euskal kultura eta jai herrikoiak suspertzea da.

## Historia

Itxartu Euskal Dantzari Elkartea 1976. urtean sortu zen Algorta (Getxon), eta xedea euskal kultura bultzatzea zen, zehatzago esanda betiko euskal kulturaren folklore adierazpena berreskuratzea, zabaltzea eta hedatzea.
Gaur egun horretan dihardute 100 pertsona: musikariak, dantzariak, gurasoak eta laguntzaileak. Urte guztiotan taldeak hainbat emanaldi eta aktibitate egiten dute, udalerrian nahiz kanpoan. Euskal Herritik kanpo ere ibili dira: Andaluzian, Asturiasen, Galizian etab. beti euskal folklore aberatsa ezagutzera emateko helburua gogoan.
Getxon, Algortako Inazio Deuna jaietako Jai batzordean parte hartzen dute, Inauterietan nahiz San Juanetan, eta Algortako Portu Zaharrean Nikolas Deuna jaiak berreskuratzeko lanetan ere bai.
Urtero, uztailaren amaieran Euskadiren ordezkari legez hartzen dute parte Getxoko Nazioarteko Folk Jaialdian. Jaialdi hori Getxoko Kultur Etxeak antolatzen du orain baina hasieran Itxartu Taldeak lagundu eta bideratzen zuen Portugaleteko Elai-Alai taldearekin batera.
Itxartuk musikari talde bat ere badu: txistuak, soinua, esku-soinua, txirula, gitarra, txalaparta, bibolina, panderoa, atabala etab.
Bere ohiko emanaldi bat honetan datza: dantza alardeak, dantza muntaiak, trikipoteoak, euskal musikako kontzertuak, Euskal Herriko jantzi tradizionalen erakusketak, dantza eta musika tresna ikastaroak, txangoak eta abar...

## Taldeak

* Dantza Taldea
* Abesbatza
* Mendigoizaleak
* Antzerkia
* Gaztetxoak

## Kanpo estekak

* Itxartu Taldearen webgune ofiziala
* Datuak: Q9010104
# Itxas Gane

Itxas Gane edo Itsas Gane futbol zelaia, Bermeoko futbol zelai nagusia da. Bermeo futbol taldeak erabiltzen duen futbol zelaia da. 1951eko martxoaren 25ean ireki zen eta 3.000 ikusleentzako tokia dauka harmailetan.

## Kanpo estekak

* Datuak: Q125659900
# Itxaso Etxebarria Astondoa

Miren Itxaso Etxebarria Astondoa (Gasteiz, 1973ko martxoaren 1a), Euskal Herriko funtzionario, kazetari eta politikaria da, bai eta 2020ko uztailaren 12tik Eusko Legebiltzarreko EH Bilduko legebiltzarkide ere. 2019ko Udal Hauteskundeetatik aurrera, gainera, Zigoitiko zinegotzi da, bai eta alkategai izan ere.

## Ibilbidea

Informazio-zientzietan lizentziatua, 2019an Zigoitiko Udaleko EH Bildu alderdiaren alkategai eta zerrendaburu izan zen, hauteskunde ostean alkate EAJko Javier Gorbeña izendatua izan bazen ere. 2020ko Eusko Legebiltzarrerako Hauteskundeetan, EH Bilduko zerrendagai izan zen, Arabako barrutitik.

## Erreferentziak

* ↑ https://udalengida.eudel.eus/zigoitia/
* 1 2 https://web.archive.org/web/20200724155940/https://www.zigoitia.eus/eu/udala/udalbatza-eta-gobernua
* ↑ «Albisteak | EHB» ehbildu.eus (Noiz kontsultatua: 2020-07-23).
* 1 2 (Gaztelaniaz) «Estos son los 25 parlamentarios elegidos por Álava» Gasteiz Hoy 2020-07-12 (Noiz kontsultatua: 2020-07-23).
* ↑ (Gaztelaniaz) «Bildu reclama Zigoitia al PNV y llama «paracaidista» al concejal del PSE» El Correo 2019-06-14 (Noiz kontsultatua: 2020-07-23).
* ↑ (Gaztelaniaz) «El PSE da la Alcaldía al penuvista Javier Gorbeña, entre insultos en el pleno» El Correo 2019-06-15 (Noiz kontsultatua: 2020-07-23).
* ↑ (Gaztelaniaz) Euskal Irrati Telebista. (2020-06-11). Candidaturas por Álava para las elecciones del 12J. (Noiz kontsultatua: 2020-07-23).

## Kanpo estekak

* Datuak: Q97624813
# Itxaropenaren Andra Mariaren eliza (Arrasate)

Itxaropenaren Andra Mariaren eliza Gipuzkoako Arrasateko Uribarri auzoan dagoen XVI. mendeko eraikina da. Eliza muino baten gainean dago eta haren oinean Itxaropenaren Andra Mariaren santutxoa dago.

## Historia

Eliza noiz altxatu zen datua ez da ezagutzen baina XVI. mendeko eraikina dela pentsatzen da. Dena dela, eliza dokumentuetan lehen aldiz 1353an agertu zen. Ondoko dorrea beranduago altxatu zen, XIX. mendean; jatorriz dorrea zink plakekin estalita zegoen baina gaur egun harbelezko plakak erakusten ditu.

## Ezaugarriak

Sarrera nagusian hiru arkiboltekin egindako arkua du eta klabeetan marrazki geometrikoak.

## Iruditegia

* Atari nagusia.
* Elizaren atzealdea.
* Elizaren lorategian elementu desberdinak ikus daitezke.
* Itxaropenaren Andra Mariaren santutxoa.

## Erreferentziak

* ↑ https://www.diariovasco.com/alto-deba/201406/12/iglesia-nuestra-senora-esperanza-20140612000635-v.html

## Kanpo estekak

* Datuak: Q97572534
* Multimedia: Church of Itxaropenaren Andra Maria, Uribarri / Q97572534
# Itxasbegi etxea

Itxasbegi Etxea Getxo udalerriko Areeta Auzoan kokatzen da. Zugazarte etorbideko 27.garren zenbakian.
Etxe horren orubean, lehendabizi, Eduardo Bayok 1880ko hamarkadaren hasieran sustatu zuen etxebizitza bat eraiki zuten. Etxe hori, Fernando L. Ybarra Aranbarruk erosi zuen zenbait urte geroago. Hala ere, 1888. urteko bainuen denboraldian hil zen, eta María de la Revilla haren alargunak antzinako etxea eraitsi zuen XX. mendearen hasieran. Orubearen jabetzan zenbait aldaketa gertatuta, senar-emazteak ziren Fidel Astoreca Portuondok eta Isabel Gavaldák erosi zuten. Horrela, eraikin berria sustatu zuten 1927. urtean. Astorecak kresalaren negozioan egin zuen dirutza, Txilen.
2019 urtean guztiz erreformatua izaten hari da.

## Eraikina

Rafael de Garamendik eraiki zuen 1927. urtean. Etorri neoeuskaldun herritarreko arkitekturaren adibidea da. Hortaz, baserriaren ereduan oinarrituta dago, baina modu konplexuan apainduta dago: jauregiaren itxura ematen dioten elementu noblez beterik dago.
Eraikinak agerian ditu lau aldeak, oin lauangeluarra du eta perfil mugitua, eta teilatu nagusia bi isurikoa da. Fatxada nagusian aurreratutako hormapikoa azaltzen da eta altxaeran behe-oina eta beste bi oin ditu, forma askotako baoen ardatz lautan antolaturik. Behe-oinean, albo batean, sarrera dago sekzio erdizirkularreko ataripe dotore baten pean. Ataripe hori koloma toskanarretan eta erdi-puntuko arkuez eraturiko baoetan bermatzen da. Lehenengo oina erdi-puntuko arkuteriaren araberako logia aurkezten du erdialdean, eta alboetan alfiz barrokoez inguraturiko bao dinteldunak zabaltzen dira. Mailakatutako eta molduratutako inposta batek bereizten du aurrekotik. Azken oinaren inguruan, irteten diren ezproi zintzilikatuak azaltzen dira, eta horien artean bao dinteldunak edo triangeluarrak zabaltzen dira. Itxurazko zurezko bilbaduraz dekoratzen da. Lehenengo oinetik gora, oso dekoratuta aurkezten da hormapikoa, kiribildura ugari erdiko txirla handi baten inguruan. Eraikin hau silarriz egina da azken oina izan ezik, azken hori adreiluzkoa baita. Beste aldeko fatxadak, itsasoari begira dagoenak, antzeko egiturari eusten dio. Fatxada horretan aipagarri dira dekoraziozko elementu batzuk, esate baterako erdiko balkoiteria eta lehenengo solairuko oriel-window ederra. Interesgarriak dira lorategia eta itxitura-hormatxoa.
Balio handia du euskal molde berri herrikoiaren araberako bolumeneko arkitektura ale gisa, hau da, baserriaren ereduan oinarritzen da, baina dekoraziozko programa oso konplexua aurkezten du, elementu nobleez josia dago, eta elementu horiek jauregi baten itxura ematen diote eraikinari. Agerikoa da inguruan okupatzen duen leku nagusia, izan ere, Zugazarte eta Areetako Kaiaren arteko errenkadan zutik dirauten azken etxe handienetako bat da honako hau.

## Galeria

* Obren Ikuspegi orokorra.
* Obren Ikuspegi orokorra.

## Erreferentziak

* ↑ https://www.guiarepsol.com/es/viajar/vamos-de-excursion/un-paseo-por-las-grandes-villas-de-getxo-vizcaya/
* ↑ http://www.euskadi.eus/web01-apintegr/eu/y47aIntegraWar/IBConsultaController/fichaConsultaSinMigas/29675

## Kanpo estekak

* Datuak: Q65559940
* Multimedia: Buildings in Getxo / Q65559940
# Itxaropena (argitaletxea)

Itxaropena argitaletxea 1932an sortu zuen Zarautzen Patxi Unzurrunzagak (1906-1984). Euskal kulturaren garapenean lan handia egin zuen lantegi horrek; nolabait, gerra osteko euskal liburugintzaren oinarriak jarri zituen, bereziki Kulixka sorta bildumaren bitartez.

## Historia

Zentsura nagusi zen diktadura garai haietan eta liburu mota asko, tartean euskaraz idatzitakoak, ezin ziren plazaratu. Pedro Rocamora Franco zalea, Espainiako Prentsa eta Propaganda zuzendari orokorrak, Zarautzen igarotzen zituen udak. 1947ko irailaren 9an, Zarauzko Euskal Jaietan, Patxi Unzurrunzagak zuzenean beregana jo zuen, euskaraz idatzitako poema erlijioso eta folkloriko batzuen argitalpen lizentzia eske. Denen ezusterako, Rocamorak entzun eta onartu egin zuen. Hiru urte geroago, 1950eko hamarkadan eman zituen Kuliska sortak lehen urratsak: susmorik sortu gabe, inor minduko ez zuena, auto-zentsura, Espainiako zentsuraren baimenak...
1952 urtean argitaratu zen Kuliska sortako lehen liburua: Noni eta Mani, Svenssonen eleberri laburra; lan hura Plazido Muxikak euskaratu zuen. Liburu sorta berriak guztira 76 lan bildu zituen, literaturako esparru desberdinetakoak: olerkia, eleberria, saiakera, antzerkia, bertsolaritza, historia edota itzulpenak. Nabarmentzekoak dira, besteak beste, Jon Etxaideren Joanak joan; Salbatore Mitxelenaren Arraun ta amets; Txomin Agirreren Kresala eta Xabier Lizardiren Bihotz-begietan, Joan Antonio Mogelen Peru Abarka; Camilo José Celaren Paskual Duarteren sendia eta Ernest Hemingwayren Agurea eta itxasoa...

## Garrantzia

Espainiako gerraren ondoren euskaraz argitaratzen hasi ziren lehenengo argitaletxeetakoa izan zen, 1952an eraturiko Kulixka sorta bildumaren bitartez. Ordudanik, laurogei baino euskal izenburu gehiago argitara eman izan du argitaletxeak. Egun, biloba Pellok kudeatzen du. Inprimaketa lanak ere egiten ditu.

## Saria

2010ean Itxaropena argitaletxeak 36ko gerraren ostean argitaratutako Kuliska sortak jaso zuen Dabilen Elea saria. Ekitaldi berean , Patxi Unzurrunzaga omendu zuten. Donostiako Udalaren eta Eusko Jaurlaritzaren laguntzaz III. Liburuaren Gaua antolatzen zuten liburugintzako sektoreari lotutako elkarteek ekimenean eman zioten saria.

## Erreferentziak

* ↑ https://www.diariovasco.com/v/20101103/cultura/aurtengo-dabilen-elea-saria-20101103.html
* 1 2 https://eizie.eus/eu/albisteak/1288697287
* ↑ https://www.argia.eus/albistea/itxaropena-argitaletxeak-jasoko-du-dabilen-elea-saria

## Ikus, gainera

* Euskal Herriko argitaletxeen zerrenda
* Durangoko Azoka

## Kanpo estekak

* Itxaropena argitaletxearen gunea
* Datuak: Q12259911
# Jean Pierre Zubiria

Jean Pierre Zubiria Hirigoien "Panpili" (Senpere, 1902ko urtarrilaren 5 – Baiona, 1992ko apirilaren 22a) euskal poeta, Gure Herria eta Herria aldizkarietan idatzi zuen. 1960an "Maritchu"", ""Haitzaundia"" eta ""Eskuara gure ama" poemak Gure Herria aldizkariak saritu zituen. "Eskuara" poema, bestetik, Santiago Onaindiak bere Milla euskal olerki eder liburuan (1954) jaso zuen. "Panpili" izengoitiaz bere lanak sinatu zituen. Garraiolaria ofizioz, 1930ko ekainaren 5ean Baionako Mari Leonie Recartekin ezkondu zen. Seme bat izan zuten, Edouard. Gehien bat bertso-jartzaile lanetan ari izan da. Oso berandu hasi zen euskaraz idazten, 51 urte zituelarik. 1986an Panpilli Senpertarra bertsu kantari liburua plazaratu zuen.

## Erreferentziak

* ↑ http://aunamendi.eusko-ikaskuntza.eus/eu/zubiria-irigoien-jean-pierre/ar-152222/

## Bibliografia

* Jean Pierre Zubiria: Panpilli Senpertarra bertsu kantari. Ustaritze: Bertsolarien Lagunak elkartea, 1986.
* Santiago Onaindia: Euskal Literatura V, Bilbo: Etor, 1977, 435. or.

## Kanpo estekak

* Panpili bertsozale webgunean
* Jean Pierre Zubiria Euskal Kultur Erakundearen webgunean
* Datuak: Q37279279
# Jean Pierre Darrigol

Jean Pierre Darrigol (Lehuntze, 1790eko maiatzaren 17a - Baiona, 1829ko uztailaren 17a) lapurtar apaiz katoliko eta idazlea izan zen. Apaiz egin zen 1815. urtean. Baionako apaiztegi nagusiko irakaslea izan zen, eta gero ikastegi horretako zuzendari hautatu zuten. Obra nagusia: Dissertation critique et apologétique de la langue basque gramatika-lana (1827, Euskarari buruzko saiakera kritikoa eta apologetikoa).

## Obrak

- Analyse raisonnée du système grammatical de la langue basque, 1828. Eskuzko kopia bat badago Frantziako Liburutegi Nazionaleko Celtique et Basque funtsean (FCB152).
- Dissertation critique et apologétique de la langue basque (1827, Baiona)

## Erreferentziak

* ↑ (Frantsesez) « Analyse raisonnée du système grammatical de la langue basque », par l’abbé Darigol (1828). XIX (Noiz kontsultatua: 2018-04-11).
* ↑ Darrigol, Jean-Pierre. «Dissertation critique et apologétique de la langue basque par un écclésiastique du diocèse de Bayonne» Koldo Mitxelena liburutegia.
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260318
# Jean Pierre Garat

Jean Pierre Garat (Hazparne, Lapurdi, 1773ko uztailaren 7a - 1846ko abenduaren 6a) Lapurdiko apaiza eta idazlea izan zen.

## Biografia

Hogeita hamalau urte zituela egin zen apaiz eta, Uztaritzen egon ondoren, Bihotz Sainduaren Apezen elkartea sortu zuen Hazparnen, 1812an. Ceruko gakhoa izeneko liburuxka idatzi zuen euskaraz, Etxeberri apaizarekin batera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260319
# Jean Picard

Jean-Félix Picard (La Flèche, 1620ko uztailak 21-Paris, 1682ko uztailak 12) frantziar astronomo eta apaiz bat izan zen.
Henry Le Grand eskola jesuitan ikasi zuen. 1670ean Frantziako meridiano baten lehen neurketa egin zuen, Lurraren erradioaren nahiko neurketa zehatza eman ziona (bere neurketak, emaitza bezala Lurrak 6.328,9 kilometroko erradioa zuela eman zuen, gaur egungo neurketa 6.357koa delarik, Picardek gaur egungo neurketatik soilik %0,44 bategatik huts egin zuela esan nahi duena) eta Isaac Newtonen Grabitazio Unibertsalearen Teoriaren baieztapen bat eman zuen. 1679an frantsesez idatzitako lehen Urtekari Astronomikoa argitaratu zuen.
* Datuak: Q314854
* Multimedia: Jean Picard / Q314854
# Jean Pierre Curutchet

Jean Pierre Curutchet (Heleta, Nafarroa Beherea, 1937ko otsailaren 19a -) Nafarroa Behereko idazlea da.

## Biografia

Beloken egin zituen Nekazaritza ikasketak. Euskaltzain urgazlea da. Gazte kazetan hasi zen artikuluak idazten, baina Herria agerkarian eta Othoizlari Belokeko beneditarren aldizkarian eman ditu argitara bere idazlan gehienak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260317
# Jean Pierre Iratxet

Jean Pierre Iratxet, izengoitiz Chilhar, Piarres Iparla eta Otto Pierres (Bidarrai, Nafarroa Beherea, 1921eko ekainaren 28a - Buglose, Frantziako Landetan, 1991ko azaroaren 10a), Behe Nafarroako idazlea izan zen.

## Biografia

Uztaritzen egin zituen apaiz izateko ikasketak, eta Pierre Lafitteren ikasle izan zen. Euskaltzain ohorezkoa egin zuten 1988an.
II. Mundu Gerraren ondoren, Herria aldizkarian hasi zen idazten. Pilota-partiden berri ematen zuen, eta 1946an eleberri bat eman zuen argitara epeka, Antton izenburuarekin, Patri Urkizuk 1990ean liburu batean argitaratu zuena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260321
# Jean Pier Mendiburu

Jean Pier Mendiburu Etxeberri (Heleta, Nafarroa Beherea, 1948ko uztailaren 27a - 2022ko azaroaren 4) heletar bertsolaria zen. Bat-batekoan ez ezik, bertso-paperak idazten aritu zen eta hainbat sari irabazi zituen alor horretan.
1981ean eta 1984an Nafarroako Bertsolari Txapelketa irabazi zuen.

## Bizitza

Eñaut Mendiburu eta Maria Etxeberriren semea zen. Lanbidez laboraria izan zen. Bertsotan hasi aurretik, antzerkigintzan ibilia zen.. Aiherrako Jacqueline Etxeberrirekin ezkondu zen 1972an, eta Mirentxu izeneko alaba ukan zuten.

## Txapelketak

* Nafarroako Bertsolari Txapelketa
** Txapelduna (2): 1981 eta 1984
** Txapeldunordea (2): 1982 eta 1991
** Finalista (10): 1980, 1983, 1985, 1986, 1987, 1988, 1989, 1993, 1994 eta 1996
* Bertsolari Txapelketa Nagusia
** Parte hartze (3): 1982, 1989 eta 1993

## Lanak

Bertsolaritzaz:
* Ene bertsuen feria : (bertsu-bilduma) (Donostia: Auspoa argitaletxea, 2007)
* Bertsutan ariz ikasten (Kanbo: Bertsularien Lagunak, 1984)
Antzerkiaz:
* Gure borda (1969)

## Erreferentziak

* ↑ Madariaga, Ainize. «Jean Pier Mendiburu Etxeberri bertsolaria zendu da.» Berria (Noiz kontsultatua: 2022-11-04).
* ↑ Elkartea, Xenpelar Dokumentazio Zentroa – Bertsozale. Jean Pierre Mendiburu - Biografiak - BDB. Bertsolaritzaren datu-basea. (Noiz kontsultatua: 2017-01-20).
* ↑ Emile Larrek Ernest Alkat bertsulariarekin elkarrizketa Ene bertsuen feria : (bertsu-bilduma) liburuaren sarreran, ISBN 978-84-7907-576-7 ; 9-12 orr.

## Kanpo estekak

* Jean Pier Mendiburu Euskal Kultur Erakundearen webgunean
* Jean Pierre Mendiboure Mendiburu Mintzoak Ipar Euskal Herriko ahozko memoria webgunean
* Datuak: Q28464689